Lo-Renz-O/malagasy-sentence huggingface dataset:
Ny voambolana malagasy, mifandray amin’ny tontolo eny ambanivohitra no tena nibahan-toerana tany anatin’ireo tononkalo nangoninay. Tsy dia nomen’ny poeta lanjany loatra ny voambolana vahiny. Ny voambolana kristianina kosa na betsaka ihany aza, dia tsy nidiranay lalina, satria ny tononkalo nivoaka tany amin’ny gazetim-pinoana ihany no tena rakotra azy. Indreto ohatra ny tononkalo mitanisa ireny zavaboary mampahatsiahy ny tontolo eny ambanivohitra ireny fararano , ton 2361 vavahady ntaolo , ton 6262 tanàna haolo , ton 8363 ambohimanga , ton 8964 tanisain’ny mpanoratra ao amin’ireo tononkalo ireo avokoa ny voromanidina isan-karazany mampiavaka ny eny ambanivohitra ireny toy ny fody, ny vintsy, ny hitsikitsika, ny vano, ny kibobo sy sorohitra ary ny goaika sy ny voronkely. Tsy ny voromanidina ihany anefa no nohirain’izy ireo fa ny zavamaniry sy ny voninkazo samihafa koa, toy ny seva, ny amontana sy ny aviavy, ny violety sy ny voahirana ary ny lisy. Indreto kosa ny tononkalo nahitanay voambolana malagasy mirakitra ireo toerana manan-tantara toa an’ambohimanga, ankaratra, andringitra,
Hitantarako amin’ise ny marina rehetra? Sady efa alohalika koa ny ranom-bary! Njara fa inona daholo izany tsiambaratelo izany ry dadavelo a! Inona ny zava-nitranga tamin’ny fotoana tsy naha teto ahy fa tany manakara sy tany toamasina. Dadavelo misy tsiambaratelo lehibe tokoa. Sady mampalahelo no mampihorin-koditra. Henoy ary fa hotantaraiko an’ise hatramin’ny niatombohany sy fantatro mozika
Arantirantin’ny mpivarotra eny rehetra eny ihany koa tato ho ato ny horonantsary samihafa. Miparitaka toy izany koa ireo izay voasokajy ho mamoafady sy feno herisetra izay aseho amin’ny endriny maro samihafa. Mahafinaritra ny ankizilahy ohatra ny mampihatra ny fahaizany amin’ny anabaviny ao an-trano na amin’ny ankizivavy mpiara-mianatra aminy. Miteraka tahotra eo amin’ny ankizivavy ny fisian’ny mpisetrasetra toy izany ka malaina mandeha mianatra izy.
Ho an’ny mpanoratra misy ireo nosoratany taorian’ny famakiany ny asa soratry ny mpanoratra hafa. Ireny asa soratry ny mpanoratra hafa ireny izany no niteraka ny aingam-panahiny. Misy maromaro izy ireny. Ao ny natolony ho an’ny mpanoratra mbola velona, ao kosa ireo ho an’ny efa maty. Ohatra, ny v. A lah 21 ny avana tsy mba mangavana , taorian’ny nilazan’i s. Ela mpanoratra naman’i ny avana, rehefa nodimandry i ny avana hoe nangina ny feon-dehilahy fa lasa any an-tanim-panahy
Nitondra fivoarana teo amin’ny fomba fikarakarana sakafo, ny fitaovam- pihinanana sy ny fomba fisakafoana koa ny vahiny. Nanatsara ny fomba fisakafoana izy ireo ka nanomboka nisakafo ambony latabatra ny malagasy. Ohatra nanavao ny maro ny fisakafoana ambony latabatra avo tongotra sy ny mihinan-kanina mitovy haavo amin’ny ambavafo. Tak 31 nampianatra ny fomba fandrahoan-kanina ihany koa ny vahiny. Ilaina tokoa ny manova ny fomba fikarakarana sakafo mba hanome tsiro azy ka hampazoto homana. Nampitombo ny fitiavan’ny malagasy hiaraka hatrany amin’ny frantsay izany. Ohatra vakivava ny lahiantitra anankiray lasa aloha loatra ny fahavelomako lehiretsy ka tsy hitsentsitra hoatrinona amin’ny nahandrom-bazaha. Tak 32 zendana izy mianadahy vahiny, fa sambany mba hihinana amin’ny vilia bakoly sy amin’ny sotro tsara tarehy. Ary ny hen’omby na dia natono fotsiny aza dia tsy mba nahitana vovo-davenona na misy kila fa menafify mitsiranodranoka kanefa
Io voanteny lasa io dia matoanteny fototeny milaza fihetsika ataon’ny olona na biby iray, izany hoe izy no manao ilay asa. Amin’izany dia tsy nisy ny nanery azy fa fandavan-tenany sy sitrapony no nirosoany ho amin’ny fahafatesana. Araka izany, ireo lanjan-kevitra nentin’ny voanteny lasa dia naneho ny fandavan-tenan’ny poeta ny amin’ny fitsofohan’izy tenany ho amin’ny fahafatesana izay tsy teboka mamarana ny fahavelomana akory fa dingana fotsiny ihany mitondra ho any amin’ny fiainana faharoa izay azo antoka fa toerana mbola hihaonan’ny samy poeta. Faharoa, ny tamberin-boanteny andohan’andalana izy io dia sarin-teny maneho fiverimberenana singa iray eo an-dohan’andalana mifanesy izay manana rafitra toy izao24 a a izany hoe tamberim-boanteny na andian-teny an-dohan’andalana mifanesy. Ny endrimpiforonany hita ao anaty akora fototra dia ahitana kian-teny dia mialohan’ny voanteny voalohany eo amin’ny andalana voalohany mitondra ny tamberin-boanteny andohan’andalana. Mbola ny voanteny lasa ihany no iharan’ny tamberin-boanteny andohan’andalana azo heverina fa fanamafisana ilay fandavan-tenan’ny poeta niditra ho ao amin’ny fahafatesana nasehon’ny fanalefahana no antom-pisian’ny fomba filaza eto. Mameno ny fampitan-kafatra izy, ka ny fiverimberenana izay toetra fototra nananany dia tsapa fa nanampy ny saina hitazona ny hafatra dia ny fandavan-tenan’ny poeta ho faty. Ny fifamenoan’ireo fiforonana ireo no nentina naneho ny mahaloharano ipoiran’ny fahafatesan’ny poeta ny poeta tenany. Araka izany, azo heverina fa manana fahefana hametra ny andro iainany ety amin’ny tontolo an-tanety ny poeta.
Fotoam-bolamena ho an’ny literatiora malagasy tokoa ity vanim-potoana 1991-1995 ity. Ary anisan’ny niroborobo tamin’izany ny fanoratana tononkalo. Endrika roa samy hafa no azo anasokajiana ny karazana tononkalo nivoaka tamin’izany tao ny mbola nandala ny tononkalo manara-pitsipika, nisy kosa ireo izay nisafidy ny tononkalo malala-drafitra. Noho izany, fanehoana ny kanto tamin’ny endrika roa no nasongadin’ireo mpanoratra tamin’izany teo ny kanto tamin’ny fomba firafitra ary teo kosa ny kanto tamin’ny fomba fanehoan-kevitra. Fa ankoatra ny fitobahan’ny tononkalo, dia nanoratra sombin-tantara koa ny mpanoratra.
Misy amin’ireo ray aman-dreny no tsy afaka manome fahafaham-po an’ny zanany noho ny tsy fahampiana ara-bola hany ka voatery mandeha an-tongotra ireo mpianatra na dia mifanalavitra aza ny toerana misy ny sekoly sy ny trano fonenana. Mitarika harerahana ho an’ny vatana sy ny sainy anefa izany jereo ny 2.1.1.1. Mikasika ny harerahana ara-batana .
Guiraud et p. Kuentz, la stylistique lecture, klincksieck, paris 1970, page 142 la stylistique est objective dans la mésure où elle s’intéresse à la forme comme traduction de la contenue, de la chose dite, de la traduction verbale, elle est alors orientée vers le mot comme vers un but. ’’ 7 ibidem. Elle la stylistique est en rèvanche subjective, lorsqu’elle se rétourne vers le sujet créateur, lorsqu’elle considère la nature ou la pérsonnalité de celui qui parle ou qui écrit, son âme singulière ’’
Ny lafiny teôrika sy tebo-kevitra ary fomba fiasa no natolotray tao amin ny fizarana voalohany. Siansa iray mandinika sy manadihady ny fiarahamonina ny antrôpôlôjia, dinihina amin izany ny fomba amam-panaon ny fiarahamonina sy ny firafitra ao ary ny fifandraisan ireo. Anisan ny tranga miseho eo amin ny fiarahamonina ohatra ny finoana amam-pivavahana, sehatra anatin ny antrôpôlôjia sôsialy antsoina hoe antrôpôlôjia mandalina ny finoana amam-pivavahana izany. Amin ny maha singan-driba ny finoana amam-pivavahana anefa dia misy ireo haitsikera entina handinihana izany fikarohana, tsy inona izany fa ny haitsikera araka anjara asa sy ny haitsikera baikoin ny hetsika.
And. 14 tompon’andraikitra ny tsirairay amin’ny fiantsorohana sy ny fanatanterahana ny fanapahan-kevitra niarahana nandany tamin’ny fivoriam-be saly manatontosa ny manandrify azy ao anatin’ny fe-potoana nofaritana. Izay olona voatendry hisahana andraikitra manokan kosa dia tokony an’izay amin-kitsim-po; tokony holaviny ny fanendrena azy raha toa ka tsy tokony ho vitany mba hahafahana manedry hafa hisolo azy na hanampy azy.
Araka ny fahitan’ireo mpamboly izay nanontanianay dia misy tombontsoa betsaka eo amin’ny fiainana ara-toe-karenan’izy ireo ny fisian’ny fiaraha- miasa amin’ny orinasa lecofruit any an-toerana. Samy miezaka mba hikaly ny asany ny mpamboly tsirairay mba hahabetsaka ny vokatra azo. Indraindray aza hita fa mifaninana mihitsy izy ireo eo amin’ny famokarana.
Nisy ny fanomezana vahana ny teny malagasy tany amin’ny sehatry ny fampianarana ny tapany faharoan’ny repoblika faharoa tamin’ny fanagasiana , izay nofaritan’ny lalàna faha 078-040. Tsy naharitra anefa izany, satria ny tapany faran’ny repoblika faharoa dia naverina ho ny teny frantsay indray no teny nenti-nampianatra tamin’ny fanpahan-kevitra lah. 2001-90 navoakan’ny mineseb 21 toy izao no voarakitra ao amin’izany fanapahan- kevitra izany ampiasaina ho teny enti- mampianatra ireto taranja ireto ny teny malagasy ny malagasy, ny moraly, ny fitaizana olom-pirenena, ny tantara sy jeografia; ny taranja sisa rehetra, dia ampianarina amin’ny teny frantsay avokoa.
Matetika rehefa mihaino hira ny olona, dia babon’ny feony kanto fotsiny. Tsy dia manintona azy loatra ny hamantatra izay ambaran’ny tononkira sy ny hafatra ampitainy. Ny filalantolanton’ny feony fotsiny no mahasarika ny sainy, hany ka tsy dia tadidy ny tononkira rehefa eo am-pihiràna azy. Ao anatin’izany ny hira teatraly. Misy ny tarika mpamelona azy ireny ankehitriny, misy koa ny sokajin’olona mankafy azy, saingy mety ho sondriana fotsiny amin’ny gadon- kira sy ny feony izy ireo, fa tsy mandalina loatra izay ambaran’ny tonony.
Ny tanjon’ny tetikasa dia ny hahazo vokatra maharitra na ny développement durable fa tsy tombon-tsoa mandalo fotsiny amin’ny fiainany. Izany hoe fampandrosoana maharitra na fitantanana manara-penitra ny tontolo iainana mba hahafahana miantoka ny tsara kokoa ho an’ny mponina sy isian’ny fampandrosoana ara-toe-karena tena izy 82 indrindra rehefa tapitra ny fandaharana asa. Tafiditra ao anatin’izany ny fisondrotry ny fari-piainan’ny tsirairay, ny tokantrano, fikambanana ary miafara amin’ny fandrosoan’ny fokontany ka hatrany amin’ny firenena.
Ary ny tsy fitoviam-pitaovana ampiasain’ny ankizy, satria tsy mitovy ny fari- piainan’ny ray aman-drenin’izy ireo, ny sasany ohatra mihinana amin’ny lovia ’’duralex’’, ny sasany mihinana amin’ny lovia gasy vita ambatolampy ; ny sasany mamoaka bodofotsy vaovao be, ny sasany mamoaka bodofotsy efa tonta sy rovitra dia hiteraka ’’complexe d’infériorité’’134 eo amin’ny samy ankizy. Ary tsy ho voafehin’ny olona izany ’’complexe’’ izany fa hiseho amin’ny alalan’ny fihetsika eny. Fihetsika tsy voahevitra hoy ny fitenenana malagasy, izay no mahalaza ny tianay hambara, izany hoe fihetsika nateraky ny avy ao amparahatoka 135. Ary ny fihetsika ateraky ny ’’complexe d’infériorité’’ dia tsy ho tambo isaina, ary miseho amin’ny alalan’ny fihetsika izay toa maneho hery setra izy io 136. Lasa manana fihetsika mahery setra ilay ankizy, na ilay olona tratran’ny ’’complexe d’infériorité’’. Mbola tsy tonga any amin’ny fihetsika mahery setra aloha ireo zazalahy ireo hatreto araka ny fanamarihana nataon’ity tomponandraikitra kilasimandry zazalahy iray, fa tahaka izao no mateti-pitranga, hoy izy rehefa misakafo ireo kilasimandry zazalahy ireo, dia mitambatra ho iray latabatra ireo mihinana amin’ny vilia gasy. Samy mivangongo mifampisisisisika eo aby izy rehetra. Ary amin’io fotoana io, tonga dia hita miavaka ery izay mihinana amin’ny vilia ’’duralex’’, lasa mitambatra ho azy 137. Fa rehefa matory koa ry zalahy, dia mampalahelo ny zava-misy ; misy amin-dry zalahy ireo no miaritra hatsiaka, tsy mety mamoaka ny bodofotsy firakofany. Milaza izy ireo fa mafana, nefa amin’ny andro mangatsiaka be. Ary mitambokona ny fatorin’izy ireo. Ary izay no ahatsapanay mpanabe fa ’’complexés’’ ireo zaza ireo, tsy sahy mamoaka ny fananany. Anay moa tsy nisava. Misy koa amin’izy ireo, tsy mirakotra amin’ny voalohany, fa rehefa mipika ny jiro vao manararaotra mitsangana moramora maka ny lamba firakofany. Ary ny tena mampihomehy sy mampalahelo, dia mifoha maraina be ry zalahy, mifoha alohan’ny rehetra ary mampirina ny
Hadisoiko ve ry fanjakana raha nampirafy roa teo anatrehan’ny voady izay vitako aho? Ifonako ry tompo ny hadisoana vitako, avelao ny heloko. Nary tokoa mantsy no rain’i fanantenana fa nafenina izany, ny mpitsabo nampiteraka an’i noro ihany no nampahalalana mba hanaovana ny soram- piankohonana. Nandefitra i noro fa fitia diso toerana ny azy. Roapolo taona izao finoana sy fanantenana. Fitiavana nisara-droa no nameno azy. Fantatr’ i fanantenana fa i nary no rainy. Nampahalalain-dreniny azy rehefa vory saina izy. Tsy maintsy nafenina izany mba tsy handravana ny tokantrano niorina ara- panjakana sy voamasina ara-pinoana. Manampy azy mianaka foana kosa anefa i nary na izany aza. Niakatra an’iarivo i fanantenana, fa androm-pialan-tsasatra, sambany io nanitsahany ny tranon-drenikeliny sy ny tokonan-drainy ary dadatoany sy nenitoany. Nary foana mantsy no mitsidika an-dry zareo any toamasina rehefa manina ka mody hoe hitsidika rafozana.
Http du 25 08 14, approche multidisciplinaire au-burkina-faso-approche-economique-et-anthropologique11. Html anthropologie de l’éducation le genre ou l’approche genre pai obania, mille et une rencontre pour les exclus de l’éducation, l’education des femmes et des filles levier pour le développement , 2011, unicef document pour les filles, l’échec scolaire signifie très souvent la fin des études in allez les filles info aide-et-action. Org, 23 aprily 2012, elimination des disparités de sexe dans les enseignements 4
Fafana n 1 maneho ny mpanondro sy ny toetrany tsirairay avy 16 fafana n 2 maneho ny mpanondro toerana sy ny toetrany tsirairay avy 18 fafana n 3 maneho ny mpanolotra manondro 24 sarin-tany n 1 maneho ny foko masikoro 4 sarin-tany n 2 maneho ny faritra mikea 62 sarin-tany n maneho ny toerana misy ny tanàna nanaovana fikarohana 64
Araka ny nambaran’andriamatoa andriamanatsilavo seth, raharijaona alphonse, andriar samuel, izay samy mpampianatra ao amin’ny ens antananarivo, tao anatin’ny fampianarany, dia tsy tokony havangongo eo amin’ny mpianatra avokoa ny fahalalana rehetra norantovina tety amin’ny oniversite, fa mila sivanina ny tokony homena azy ary mila amboarina hifanentana amin’ny taonany sy ny haabom-pahatakarany. Ny bakalôrea aza manahirana ny mpianatra fa mainka ny leson’ny kilasy fahefatra na fahatelo ety amin’ny oniversite ? Hoy izy ireo nanohana ny heviny. Ary nohamafisiny ihany koa fa izany indrindra no antom-pisian’ny fandaharam-pianarana na ny ’’programme’’. Efa voadinika mialoha ireny ary mifanentana tsara amin’ny taonan’ny mpianatra sy ny haabom-panakaran-javatra.
Ankoatra ny voly vary dia eo ihany koa ny fambolena anana. Fanoritsoritana ny taolan’anana no hita amin’ny hoe madinidinika anie ale tolan’a ana o. T.51 1 eo koa ny fary. Ny hamamin’ny fary no hiraina amin’ny hoe anô pendara tsy lany lamara o. Rm.4 1-2 ny pendara dia karazana fary. Any ambanivohitra dia tsy mampiasa siramamy loatra ny olona rehefa manao kafe fa ny fary no hanaovana izany. Ny lamara dia ilazana ny tsatson-kafe. Ny tian’ny osika ambara eto dia hoe tsy lany hamamiana ny kafe vita amin’ny fary pendara. Tahaka izany koa ny olon-tiana, tsy misy fetra ny fitiavana azy. Voatantaran’ny lahabolana hatramin’ny fahavalon’ireo asa fambolena toy ny rivo-doza. Nampitondra faisana ny voly indrindra fa ny vary ny rivo-doza cyclone honorine ale ka nangitakitaka aby voam-bary e ! O. B.76 1-2 nisy voka-dratsy tamin’ny asa fambolena ary niteraka fahasahiranana ho an’ny mponina ity rivo-doza honorine ity taona raika arô tsy manjary e ! B.76 5 tsy ny fahavalon’ny fambolena ihany no misongadina amin’ny tononkira fa ny fanentanana ny olona hamboly koa amboleo re ny zavatra tokony hivelomana e e hamelomam-bady sady ny ankohonana e e ! B.49 1-2 entina hampirisihana ny olona hiasa sy hilofo amin’ny asa fambolena ka hamokatra betsaka ny lahabolana. Ny raim-pianakaviana no tena iantefan’ny hafatra sy entanina satria izy no lohan’ny tokantrano sy andry iankinanana ary mamelona ny ankohonany. Tsy mora ny mamelona ny zanaka indrindra fa raha maro ny zaza nateraka ridiridy no mamelona ny zaza enina o. B.49 7 mahaontsa tokoa ny mijery ny zanaka mijaly sy tsy ampy sakafo ka izany indrindra no anentanan’ny mpiosika ny olona indrindra fa ny raim-pianakaviana mba hamboly hamelomana ny vady aman-janaka mahalatsa-dranomaso o ! Mijery ny ankizy ! Mipetraka amoron’afo ! Mananika ravin’angivy ! B.49 8-11 ankoatra ny fambolena, fiveloman’ny olona koa ny fitrandrahana volamena.
Eo amin’ny fitantanana ny fandaharana asa ceres, dia ny fikambanana promes no mifehy azy. Ny fanatanterahana ny fandaharana asa ceres dia iarahan’ny promes amin’ny dren sy ny didec, ary eo amin’ny fampiharana any ifotony dia iarahan’ny promes amin’ireo tomponandraikitra samihafa, toy ny talen-tsekoly, ny solontenan’ny fram, ny ben’ny tanàna, any an-toerana. Amin’ny maha tomponandraikitra voalohany amin’ny fandaharana asa ceres azy dia tsara ny mahafantatra ny momba ny promes.
Famintinana isan’ny fanoitra iray ho amin’ny fandrosoan’ny firenena ny fampianarana indrindra fa ny fampianarana ny taranja malagasy. Misedra olana anefa izy io amin’izao fotoana izao. Mba hahazoana mamaha izany olana izany dia mitaky fanovana fijery sy fandraisana andraikitry ny tsirairay manomboka any amin’ny mpianatra hatrany amin’ny mpitondra fanjakana. Tokony ho hita taratra eny amin’ny rehetra ny fanomezan-danja ity taranja ity, noho izy mamolavola ny maha olona feno. Teny manan-danja fampianarana, famolavolana, fandaharam-pianarana, fandrosoana, fampandrosoana, tanjona, tantara, zava-misy.
Ho an’ny kilasy famaranana ny anjaran’ny kilasy famaranana hovelabelarina dia ny lanjan’ny fanahy eo amin’ny fampivoarana , izay nosintonina avy amin’ny lohahevitra ny fanahy ifotorana andraisana ny votoatin-desona ny tononkalon-drabenja solomon mitondra ny lohateny hoe ovana , v. A. , tak.68 tsy ny vato rehetra no azo ampiasaina hanjary handanjana ny zava-bokarina! Tsy ny olon-drehetra izay manan-tsaina no manam-panahy handala ny marina
Teo amin’ny fampianarana natrehina, dia hita fa misy ny mpampianatra mazoto manao fampiharana famakafakan-kevitra. Nahatsapa ny lanjan’izany ny mpampianatra matoa nanao azy io matetika. Hoy ny ipam raha milaza ny momba izany ny tombana asa fitsarana ny haavon’ny fahaiza-manao voaray mandritra na aorian’ny fanovozam-pahalalana iray 25. Ny fanaovana ny tombana, araka izany no ahalalana ny fahafehezan’ny mpianatra ny lesona nomena, sy ny fahaizana mampihatra izany amin’ireo karazana fampiharana omena.
Dia volana sy kintana sy resaka poaka aty no amonosam-pintana ho toto mahafaty etsy ankilany, manao izay hampisara-bazana ny malagasy ireo mpangoron-karena, amin’ny fananganany riba itokantokanana. Mody miseho ho ray aman-dreny mpandambolambo izy amin’izay. Tsy ampy toy
Azo lazaina fa misandrahaka amina sehatra maromaro ny asan’i soza marie yolande. Izy rahateo ihany koa tsy mba manana harem-be holovaina, hany ka tsy maintsy mihary ho an’ny tenany. Tsy nifidy asa izy, fa rehefa fantany fa mahavelona dia nataony. Tsy mba nanao toy ilay vehivavy iray izay sahy niteny nanao hoe eny, mihodinkodina eo amin’ny fanontaniana iray ny fiainan’ny olombelona tsirairay avy. Fa raha zanak’olo-mahantra aho, dia angamba ho ny fitadiavam-bola no ho nandany ny androa-tokon’androko tahaka ny telo am-pahefatry ny velona saingy mpandova tokana amin’ny harena mihoatra ny sahaza ahy aho, ka zava-poana teo anoloako izay rehetra mikasika ny nofoko. 26 tsy mba nanana foto-pisainana toy izany i soza, fa aminy dia tsy misy tsara ohatra ny mihary ho an’ny tena. Tsara raha velabelarina manaraka eto ny amin’ny asa ataony. Ireto misy sehatra telo hanehoana izany hojerena voalohany ny fivelomany, faharoa ny anjara andraikiny eo anivon’ny ankohonany sy ny fianakaviany, ary fahatelo ny andraikitra raisiny amin’ny maha olon’ny fiarahamonina azy.
Fampahafantarana ny lalao azo atao karatra no fitaovana ampiasaina ao anatin’ity fampianarana miendri-dalao ity. Notrandrahina avy tamin’ny fialam-boly fanaon’ny ankizy sy mahafinaritra azy ny lalao aroso eto. Marihina fa asa fikarohana efa vitan’ny namana79 ity lalao karatra ity. Saingy, noho ny fahitana fa mahasoa ny mpianatra marenina, dia atolotra azy ireo izany. Karazan-dalao roa no nezahina nasongadina tao anatin’ity kilalao karatra ity ny famintinana ireo vanim-potoana rehetra ao amin’ny tantaran’ny literatiora malagasy, hatramin’izay efa nianaran’ny ankizy tany amin’ny kilasy teo aloha aza, kanefa mbola tokony hofeheziny tsara ao amin’ny kilasy famaranana ny momba ny mpanoratra. Haseho ato amin’ity lalao ity ireo mpanoratra heverina fa anisan’ny malaza tao anatin’ireo vanim-potoana rehetra voalaza teo aloha ireo. Azo fintinina amin’ny alalan’ity fafana ity ny momba ny isan’ny karatra ao amin’ireo lalao roa ireo sy ny votoatin’ny karatra tsirairay, ary ny isan’ny mpilalao.
Poeta rehetra poeta malagasy ny fiforonana ihany koa dia nahafahana nanipika ilay singa fototra miandraikitra ny fanoratana ao amin’ny poeta dia tsy inona izany fa ny fanahy, izany hoe tsy manatanteraka faminaniana mihitsy ny nofon’ny poeta na dia tety an-tanety aza fa ny fanahy hatrany no manatanteraka izany. Noho izany, na tety an-tanety na any ankoatra dia ny fanahy hatrany no manatanteraka io andraikitra faminaniana io raha ny tsangan-kevitra no hifotorana dia tsikaritra fa misy fifamadihan’andraikitra eo amin’ny tontolo an-tanety sy ankoatra ireo poeta mbola miaina ety amin’ny tontolo an-tanety dia maminany ny any ankoatra fa ireo izay efa any ankoatra kosa dia maminany ny ety an- tanety saingy mifototra amin’ny faminaniana hatrany ny andraikitr’izy ireo na ety an-tanety na any ankoatra. Niara-dalana tamin’ny famaritana mandeha ho azy teto ny fanovana anarana. Ny fifanjohian’izy ireo no nanehoana hevitra tokana dia tsy inona izany fa ilay fitohizan’ny faminaniana. Na samihafa aza ny tontolo vinaniana dia hita fa mifototra amin’ny faminaniana ny andraikitr’izy ireo. Ny fanovana anarana sy ny famaritana mandeha ho azy dia nanasongadina izay fitohizan’andraikitra izay, satria mifanao aloha sy aoriana izy ireo ka ny tsangan-kevitra maneho ny faminaniana any ankoatra no mandeha aloha. Ny heverina ho anton’izany dia noho ny fitodihana sy fifantohana bebe kokoa any amin’ny tontolo ankoatra ka amin’zany dia manaraka fotsiny ilay filazana ny faminaniana ety amin’ny tontolo an-tanety. Ny fiforonana ihany koa dia manipika fa tsy ny nofo mety maty no manatanteraka io asa faminaniana io fa ny fanahy araka izany, ny fifamenoan’ireo fomba filaza roa ireo no nahalaza ny fitohizan’andraikitry ny fanahy hita eto fa ny faminanian’i elie r. Any ankoatra dia mifantoka amin’ny sehatry ny fanoratana ny sehon-javatra ety amin’ny tontolo an-tanety.
Fintina manomboka mihamiroborobo ny tantara an’onjam-peo ankehitriny. Mamolavola ny maha olona feno, sady fitaovam-pitaizana izy no fialam-boly ihany koa. Amin’ny ankapobeny, dia saika nilafika tamin’ ny fangitakitahana ny tantara nosoratan-drazanabary voahangilalao joséphine. Ny fiainany sy ny manodidina no nanefy azy hanana io filafihana mampangitakitaka io ao amin’ny tantara nosoratany. Izany indrindra no nifidianana ny lohateny tamin’ity asa fikarohana ity hoe ny m ampangitakitaka ao amin’ny tantara an’onjam -peo nosoratan-drazanabary voahangilalao joséphine fizarana telo lehibe no namahavahana ny asa; voalohany niresahana ireo hery samihafa namolavola ny mpanoratra ho mpanoratra tantara an’onjam-peo. Faharoa nahitana ireo tara-kevitra vaventy nanehoany ny mampangitakitaka. Fahatelo namahavahana ny fomba nanehoan’ny mpanoratra ny mampangitakitaka tao amin’ny tantara. Hita nandritra izany fa literatiora feno, manana ny maha izy azy ny tantara an’onjam-peo.
Andro tsara sy ny fotoana anaovana ny sorona sy ny fomban-drazana isan-karazany. Izy koa no manondro ny volon omby mifanaraka amin ny sorona atao. Miandraikitra ny fanarenana ny vintan ny olona izy ireny. Hany ka tsy mahasahy manda ny sikidy lazainy ny olona. Atsahatra na ahemotra amin ny fotoana manaraka ny fomba raha sendra ka misy andro mifanipaka mbola ilam-panarenana. Lazaina ho mpanelanelana ny olombelona amin ny razana ihany koa ny mpanandro. Itoeran ny fanahin ny maty koa izy ireny ka hatonin ny olona ijerena izay tokony hataony manoloana ny zava-manahirana na tsy fahombiazana misesy lany eo amin ny fiainany ka ilam- panamboarana. Ny ravin-kazo sy ny voan-java-maniry eo amin ny natiora manodidina ihany no entin ny mpanandro manasoa sy mitsabo ny mpiara-belona aminy. Ny razana no manoro azy amin ny alalan ny nofy na tsindry mandry izay fanafody ampiasaina amin ny olona mitady fanasitranana ao aminy. Manam-pahaizana sy traikefa manokana noho izany ny mpanandro amin ny fampiasana ny zava-maniry. Ikohizana koa ny fahalalany ny toetra ama-pihetsik ireo zavaboaary izay manjary fanoitra entiny mandrindra ny vintan ny olombelona sy ny hery tsy hita maso.